Sud coreenii de la Hanwha au pus ochii pe România. Programul vehiculelor de luptă a infanteriei, marea miză. Partea a II-a
Săptămâna aceasta, Monitorul Apărării și Securității a fost invitat de Hanwha Aerospace - alături de alte publicații și televiziuni românești - în Coreea de Sud pentru a vedea fabricile în care sunt produse unele echipamente militare sud coreene, printre care și obuzierele autopropulsate K9 TUNET, propuse României, și vehiculele Redback, K21 sau sistemele Chunmoo. Vizita noastră, a jurnaliștilor români, în Seoul, a coincis și cu vizita președintelui Klaus Iohannis în această țară, alături de delegația compusă din ministrul apărării, Angel Tîlvăr, ministrul de externe, Luminița Odobescu, ministrul energiei, Sebastian Burduja, și Raed Arafat, secretar de stat în MAI.